20. 10. 86 Επίσημη Εφημερίδα των Ευρωπαϊκών Κοινοτήτων Αριθ. C 180/41 
Γνωμοδότηση για την πρόταση κανονισμού του Συμβουλίου που τροποποιεί τον κανονισμό (ΕΟΚ) 
αριθ. 3164/76 σχετικά με την κοινοτική ποσόστωση για τις οδικές εμπορευματικές μεταφορές 
μεταξύ κρατών μελών(') 
(87/C 180/13) 
Το Συμβούλιο αποφάσισε στις 6 Απριλίου 1987, να ζητήσει τη γνωμοδότηση της ΟΚΕ για την 
ανωτέρω πρόταση κανονισμού σύμφωνα με τις διατάξεις του άρθρου 75 της συνθήκης για την 
ίδρυση της Ευρωπαϊκής Οικονομικής Κοινότητας. 
Το τμήμα μεταφορών και επικοινωνιών στο οποίο ανατέθηκε η προετοιμασία των σχετικών 
εργασιών, υιοθέτησε τη γνωμοδότηση του στις 8 Μαΐου 1987. Εισηγητής ήταν ο.κ. L. J. Smith. 
Κατά την 246η σύνοδο ολομέλειας της (συνεδρίαση της 14ης Μαΐου 1987) η ΟΚΕ υιοθέτησε 
χωρίς ψήφους κατά και με 9 αποχές την παρακάτω γνωμοδότηση: 
1. Στη γνωμοδότηση της της 26ης Νοεμβρίου 1986(2) 
η ΟΚΕ υποστήριξε τη γνώμη «ότι για την Κοινότητα 
δεν θα προκύψουν ζημιές αν η πρόταση της Επιτροπής 
αναφορικά με την αύξηση κατά 40 %, αρχίσει να ισχύει 
αργότερα και όχι με τρόπο βεβιασμένο από την 1η Ιανουα­
ρίου 1987», χωρίς να έχει λάβει προηγουμένως γνώση των 
προτάσεων εναρμόνισης που είχαν ανακοινωθεί. Πράγ­
ματι υπάρχει ένας ουσιώδης σύνδεσμος αντικειμένων 
μεταξύ των τάσεων φιλελευθεροποίησης και της ανάγκης 
εναρμόνισης σημαντικών βασικών όρων του αντα­
γωνισμού. 
2. Η ΟΚΕ ήταν συνεπώς πάντα της γνώμης ότι ο όγκος 
της μεταφορικής ικανότητας δεν θα πρέπει να αυξάνεται 
αυτομάτως (όπως προβλέπεται στο άρθρο 2 της ανωτέρω 
πρότασης κανονισμού σχετικά με την πρόσβαση στην 
αγορά, για μια περίοδο τεσσάρων ετών από το 1988 και 
μετά), αλλά και όταν παρόμοια αύξηση δικαιολογείται 
από οικονομικούς λόγους. Εξάλλου η ΟΚΕ υποστήριξε 
την άποψη ότι η αύξηση αυτή θα πρέπει να λάβει υπόψη 
την πρόοδο που έχει σημειωθεί όσον αφορά την εναρμό­
νιση. 
3. Το Συμβούλιο ακολούθησε προφανώς τη γνώμη της 
ΟΚΕ σε δύο σημεία: Πρώτο, με την απόφαση του αριθ. 
86/647/ΕΟΚ της 16ης Δεκεμβρίου 1986(3) επικύρωσε την 
απόφαση της Επιτροπής αριθ. 86/491/ΕΟΚ(4) της 30ής 
Σεπτεμβρίου 1986, με μια μικρή διόρθωση του βελγικού 
ποσοστού συμμετοχής στις κοινοτικές ποσοστώσεις(5). 
Εξάλλου κατά τη συνεδρίαση του Μαρτίου 1987, ανέβαλε 
τη λήψη απόφασης σχετικά με την πρόσθετη αύξηση των 
ποσοστώσεων για τη συνεδρίαση του Ιουνίου, προφανώς 
εν αναμονή της πορείας των συζητήσεων για την ανακοί­
νωση της Επιτροπής σχετικά με την εναρμόνιση των 
φόρων στον τομέα των οδικών εμπορευματικών μεταφο­
ρών. 
4. Η Οικονομική και Κοινωνική Επιτροπή εξετάζει 
τώρα επίσης προτάσεις της Επιτροπής σχετικά με την 
πρόσβαση στην αγορά και την εναρμόνιση των φόρων οι 
σχετικές εργασίες της θα περατωθούν σύντομα. 
(') ΕΕ αριθ. C 87 της 2. 4. 1987, σ. 16. 
(2) Γνωμοδότηση για το άρθρο 2 της πρότασης κανονισμού του 
Συμβουλίου που αφορά την πρόσβαση στην αγορά των οδικών 
εμπορευματικών μεταφορών μεταξύ των κρατών μελών (ΕΕ 
αριθ. C 333 της 29. 12. 1986, σ. 19). 
(3) ΕΕ αριθ. L 382 της 31. 12. 1986, σ. 2. 
(4) ΕΕ αριθ. L 285 της 8. 10. 1986, σ. 29. 
(5) Αύξηση κατά 15 (ή 26,2)%. 5. Η ΟΚΕ διαπιστώνει ότι η Επιτροπή αναγκάσθηκε 
να εγκαταλείψει την παλαιότερη της προσέγγιση και να 
παρουσιάσει μια πρόταση ad hoc η οποία αντικατοπτρίζει 
μια περισσότερο πραγματιστική στάση, αναμένοντας την 
εξέλιξη των συζητήσεων για τις προτάσεις της σχετικά 
με την πρόσβαση στην αγορά και την εναρμόνιση των 
φόρων. Επομένως η παρούσα πρόταση της Επιτροπής 
αφορά αποκλειστικά την αύξηση των κοινοτικών ποσο­
στώσεων κατά τη διάρκεια του 1987 (η προθεσμία που 
θέσπιζε το έγγραφο της Επιτροπής, 1η Απριλίου 1987 έχει 
ήδη παρέλθει). 
6. Η ΟΚΕ κρίνει την πρόταση αυτή θετικά, και 
συγκεκριμένα για τους εξής λόγους: 
6.1. Αν και η πρόταση της Επιτροπής προβλέπει σε 
σχέση με τον κανονισμό (ΕΟΚ) αριθ. 3677/85 (6) μια συνο­
λική αύξηση της τάξης του 55,1% (11 535 έναντι 7 437 
κοινοτικών αδειών) ωστόσο η συνολική αύξηση περιο­
ρίζεται, σε σχέση με την απόφαση της Επιτροπής 86/491/ 
ΕΟΚ (11 535 έναντι 9 386 κοινοτικών αδειών) σε 22,9%. 
Αν το Συμβούλιο θέσει την πρόταση της Επιτροπής σε 
ισχύ κατά τη διάρκεια του πρώτου εξαμήνου, δηλαδή έως 
την 1η Ιουλίου 1987, η διευρυμένη μεταφορική ικανότητα 
που θα προκύψει από την αύξηση της κοινοτικής ποσό­
στωσης θα κυμαίνεται ακόμη σε ανεκτικά όρια. 
6.2. Η ΟΚΕ υποθέτει ότι όταν το Συμβούλιο πρόκειται 
να αποφασίσει σχετικά με το έγγραφο της Επιτροπής κατά 
τη συνεδρίαση του του Ιουνίου, θα έχει στη διάθεση του 
και στοιχεία σχετικά με την φορολογική εναρμόνιση 
πράγμα που θα του επιτρέψει να καταλήξει σε απόφαση. 
6.3. Το τμήμα μεταφορών και επικοινωνιών επίσης 
σχεδιάζει να υιοθετήσει τις γνωμοδοτήσεις του για την 
πρόσβαση στην αγορά και τη φορολογική εναρμόνιση 
κατά τη συνεδρίαση του της 10ης Ιουνίου και να τις 
διαβιβάσει στο Συμβούλιο για ενημέρωση πριν από τη 
συνεδρίαση του του ίδιου μηνός. 
6.4. Τέλος το τμήμα εφιστά την προσοχή του Συμβου­
λίου στις επιπτώσεις που ενδέχεται να έχει μια έστω και 
εφάπαξ αύξηση της κοινοτικής ποσόστωσης αυτού του 
μεγέθους στην ομαλή λειτουργία της αγοράς, αν δεν ση­
μειωθεί συγχρόνως και ορισμένη πρόοδος όσον αφορά 
την εναρμόνιση. 
(6) ΕΕ αριθ. L 354 της 30. 12. 1985, σ. 46. 
Βρυξέλλες, 14 Μαΐου 1987. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT